Referat fra skolebestyrelsesmøde mandag d. 24/8:

Deltagere: Klaus Viggers, Lene Hyldborg-Thomsen, Nete Ankerstjerne, Henriette Malland, Ulrik Mikkelsen, Brian Bech, Gitte Martin, Paulina Posselt, Heidi Fonnesbek, Pia Jacobsen, Pia Madsen, Jesper Munk Hansen,

Fraværende: Natascha Filtenborg, Louise Byrge

Nyt fra skolerådet v. Henriette:

I skolerådet er der meget fokus på de økonomisk tildeling – i første omgang på folkeskolerne. Der er en ny model i høring, som udvalget efterfølgende skal behandle. Herefter forventes det, at specialområdet kommer på.

Det drøftes, om taksten for elever på Blommevej fortsat skal betales centralt fra.

Der arbejdes på en økonomisk styringsmodel, der er nemmere at styre for Randers Specialskole.

Planlægning af valg blandt forældre til bestyrelsen:

Bestyrelsen kommer til forældremøderne d. 16/9 (17/9 på ST) og gør reklame for at stille op til valg til skolebestyrelsen. Valget kommer til at foregå online umiddelbart efter – d. 18. eller 19. september.

Forældrene kan melde sig som kandidater indtil d. 18/9. De forældre, der er interesserede, skal henvende sig til Klaus. Der skal vælges 8 forældre – gerne repræsentanter fra alle matrikler.

Orientering om ny økonomimodel:

Klaus orienterer omkring evt. ny økonomimodel for specialskolen. Der er overvejelser omkring en model for et fast budget på Randers Specialskole, som tilpasses en gang pr år (1/10). Vi er i ledelsen blevet bedt om at udtale os i forhold til et evt. fast budget, og det er der på nuværende tidspunkt drøftelser omkring. Det vil være vigtigt for os, at visitationer og budget følges ad, så kun tilflyttere vil kunne komme ind løbende. På den positive side vil det give mere ro internt.

Takseringen er ikke en del af denne snak. På et senere tidspunkt vil der skulle tages stilling til, om der skal være ens taksering på elever til ST/BO og BL.

Økonomiorientering – fordelt på tre matrikler:

Klaus orienterer om Randers Specialskoles økonomi via NEM-økonomi. Systemet er endnu ikke opdateret i forhold til sammenlægning.

Vi prioriterer løbende at tilpasse os besparelsen på 2,5 mill. i 2021, så vi løbende vænner os til en mindre normering.

Klaus orienterer om samarbejdet med social inklusion i forhold til lige nu 1 elev, på sigt to elever.

Lige nu hentes der penge fra de to store afdelinger til Mellerup. Bestyrelsen skal have tal på antal medarbejdere pr barn på alle afdelinger samt taksterne, som eleverne indplaceres på for at kunne synliggøre for udvalget, at Mellerup kan udhule økonomien på de større afdelinger på samme måde som i forhold til 10. klasse. Send også gerne tal for 10. klasse.

Pædagogiske initiativer; praktik, E-sport, yoga, cykelværksted, bod, udeskole, køkken m.m.:

Der er stor succes med indsatsen omkring både interne og eksterne praktikker, som Heidi HC varetager på alle matrikler. Det kan på sigt være alle børn, som får gavn af praktikker. Det foreslås, at der orienteres om praktikker på forældremøderne.

Vi har lige startet en e-sportsklasse på Borup Byvej med to medarbejdere tilknyttet til 8 elever. Det er kommet godt fra start, og eleverne trives godt i det. På ST laves et tilsvarende tilbud 1 dag pr uge.

Af andre tilbud kan nævnes:

Yoga/mindfulness

Støttehund

Cykelværksted

Skolebestyrelsen giver udtryk for vigtigheden af at disse tilbud bliver formidlet ud til alle forældre, og at det kunne være ønskeligt, at det på sigt bliver tilbud for alle elever – også de stille piger mv.

Det er vigtigt, at der tænkes på pædagogisk udvikling på alle tre matrikler.

Overvejelser omkring drøftelser på Facebook-siden ”1000 stemmer”:

Der er blevet gjort opmærksom på fra bestyrelsen, at skolen ikke har aktier i forhold til kørsel. Der er opmærksomhed på drøftelserne på Facebook.

Orientering om 10. klasses tilbud:

Vi får udelukkende takst 1 for elever i 10. klasse, men vi giver dem det tilbud, de har gavn af. Der flyttes dermed penge fra de elever, der ikke er 10. klasse. Til gengæld er 10. klasse i skole i færre timer.

Skolebestyrelsen tænker, det kunne være interessant at undersøge, om vi er forpligtet på at have et 10. klasses tilbud. Bestyrelsen vil gerne have et overblik over, hvilken takst eleverne fra 10. klasse kommer fra.

Orientering om personaleflytninger:

Klaus og Lene orienterer om interne personaleflytninger. Overvejende er flytningerne gået fint. Vi skal drøfte procedurer i MED, da vi kan gøre visse ting bedre og vi ønsker, der er en ordentlighed omkring personaleflytninger.

Sikkerhedsafskærmning på ny legeplads på Blommevej:

Klaus orienterer om behovet for yderligere afskærmning på den nye legeplads på Blommevej af hensyn til omsorg og sikkerhed for eleverne. Skolebestyrelsen nikker til, at der etableres yderligere afskærmning.

Evt.:

Skolebestyrelsen ønsker, at der sendes ledelsesfordeling ud til forældrene, så de ved, hvem de kan henvende sig til på de forskellige matrikler.

Nete orienterer om, at der er stor utilfredshed med skolens nye navn, primært blandt forældrene på Borup Byvej.

Der har været en henvendelse fra en forælder omkring magtanvendelser på et barn, som forældrene ikke er blevet orienteret om.

Vi drøfter den kommende sammenlægningsproces, som vil komme til at se anderledes ud pga. corona. Vi tager det op på vores næste møde. Ledelsen er i gang med at finde andre veje at gå. Vi tager et oplæg med til møde omkring dagsorden med formand og næstformand.

Paulina foreslår, at sammenlægningsprocessen kan foregå online – online debatter ell. lign. Lidt podcastagtigt.